title: 2012/286/UE: Decizia Comisiei din 31 mai 2012 de instituire a Grupului de experți pentru securitatea transporturilor terestre

text:
               1.6.2012

               RO

               Jurnalul Oficial al Uniunii Europene

               L 142/47

         DECIZIA COMISIEI
   din 31 mai 2012
   de instituire a Grupului de experți pentru securitatea transporturilor terestre
   (2012/286/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Articolul 90 din tratat prevede că obiectivele în materie de transport prevăzute în tratate trebuie urmărite în cadrul politicii comune în domeniul transporturilor, iar securitatea transporturilor este o parte importantă a acesteia.

               (2)

               La punctul 1.3 din anexa I la Cartea albă „Foaie de parcurs pentru un spațiu european unic al transporturilor – Către un sistem de transport competitiv și eficient din punct de vedere al resurselor” (1) figurează o inițiativă referitoare la instituirea unui grup permanent de experți pentru securitatea transporturilor terestre.

               (3)

               Prin urmare, este necesar să se instituie un grup de experți în domeniul securității transporturilor terestre și să se definească sarcinile și structura acestuia.

               (4)

               Grupul trebuie să sprijine Comisia la formularea și implementarea acțiunilor Uniunii în scopul dezvoltării politicii în materie de securitate a transporturilor terestre și să promoveze schimburile permanente de experiență, politici și practici relevante între statele membre și diversele părți implicate.

               (5)

               Grupul trebuie să fie format din reprezentanți ai autorităților de resort din statele membre, care urmează să numească experți din cadrul ministerelor sau autorităților guvernamentale care se ocupă de transporturi, securitate sau activități polițienești.

               (6)

               Trebuie prevăzute norme privind dezvăluirea de informații de către membrii grupului.

               (7)

               Datele cu caracter personal referitoare la membrii grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organismele comunitare și privind libera circulație a acestor date (2),

         ADOPTĂ PREZENTA DECIZIE:
   Articolul 1
   Obiect
   Se instituie Grupul de experți pentru securitatea transporturilor terestre, denumit în continuare „grupul”.
   Articolul 2
   Misiune
   (1)   Grupul sprijină Comisia la formularea și implementarea acțiunilor Uniunii în scopul dezvoltării politicii în materie de securitate a transporturilor terestre și promovează schimburile permanente de experiență, politici și practici relevante între statele membre și diversele părți implicate.
   (2)   Pentru a realiza obiectivele prevăzute la alineatul (1), grupul:

               —

               sprijină Comisia la dezvoltarea instrumentelor de monitorizare, evaluare și diseminare a rezultatelor acțiunilor întreprinse la nivelul Uniunii în domeniul securității transporturilor terestre;

               —

               contribuie la implementarea programelor de acțiune ale Uniunii Europene în domeniu, în special prin analizarea rezultatelor și prin propunerea de îmbunătățiri ale măsurilor luate;

               —

               încurajează schimburile de informații cu privire la acțiunile întreprinse la toate nivelurile pentru a promova securitatea transporturilor terestre și, dacă este cazul, înaintează propuneri pentru posibile acțiuni la nivelul Uniunii Europene;

               —

               emite avize sau adresează rapoarte Comisiei, fie la cererea acesteia, fie din proprie inițiativă, cu privire la orice problemă relevantă legată de promovarea securității transporturilor rutiere în Uniunea Europeană.

         Articolul 3
   Consultare
   Comisia poate consulta grupul cu privire la orice aspect legat de securitatea transporturilor terestre.
   Articolul 4
   Membri
   (1)   Grupul este format din reprezentanți ai autorităților de resort din statele membre, care numesc doi reprezentanți:

               (a)

               un reprezentant pentru fiecare stat membru din partea ministerelor sau autorităților guvernamentale responsabile în domeniul transporturilor terestre;

               (b)

               un reprezentant pentru fiecare stat membru din partea ministerelor sau autorităților guvernamentale responsabile în domeniul securității sau activităților polițienești.

         (2)   Reprezentanții Comisiei pot acorda statutul de observator unor persoane fizice și pot invita reprezentanți europeni ai organizațiilor profesionale internaționale implicate sau afectate direct de securitatea transporturilor terestre, precum și reprezentanți ai organizațiilor utilizatorilor de transporturi.
   (3)   Numele membrilor menționați la alineatul (1) literele (a) și (b) se publică în registrul grupurilor de experți și al altor entități similare ale Comisiei (denumit în continuare „registrul”). Denumirile autorităților statelor membre se publică în registru. Numele persoanelor și organizațiilor menționate la alineatul (2) se publică în registru, împreună cu interesul pe care îl reprezintă (3).
   (4)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționarea
   (1)   Grupul este prezidat de un reprezentant al Comisiei.
   (2)   Cu acordul Comisiei, grupul poate institui grupuri de lucru pentru a analiza probleme specifice, pe baza unor termeni de referință stabiliți de grup. Aceste grupuri de lucru se desființează de îndată ce își îndeplinesc mandatul.
   (3)   Comisia poate invita să participe la lucrările grupului, ad-hoc, orice persoană având o competență deosebită într-un subiect înscris pe ordinea de zi. Experții invitați participă doar la lucrările referitoare la problema care motivează prezența lor la acea ședință.
   (4)   La elaborarea avizelor, grupul poate desemna raportor pe unul dintre reprezentanții statelor membre, alocându-i sarcina de întocmire a rapoartelor.
   (5)   Grupul se reunește în general la sediul Comisiei, la convocarea acesteia. Grupul organizează cel puțin două reuniuni pe an. Comisia asigură serviciile de secretariat. La ședințele grupului și ale grupurilor de lucru pot asista și alți funcționari ai Comisiei interesați de lucrări.
   (6)   Deliberările grupului vizează solicitările de aviz formulate de Comisie sau avizele pe care grupul le emite din proprie inițiativă. Acestea nu sunt urmate de un vot.
   (7)   Comisia publică toată documentația pertinentă fie în registru, fie prin intermediul unui link (conținut în registru) la un website dedicat. Se pot face excepții la publicare dacă divulgarea unui document este de natură să submineze protecția unui interes public sau privat, astfel cum este definit la articolul 4 din Regulamentul (CE) nr. 1049/2001 al Parlamentului European și al Consiliului (4).
   (8)   Membrii grupului și reprezentanții acestora, precum și experții și observatorii invitați trebuie să respecte obligațiile privind secretul profesional prevăzute în tratate și în normele de implementare a acestora, precum și normele Comisiei privind securitatea, referitoare la protecția informațiilor clasificate ale UE, stabilite în anexa la Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură internă (5). Dacă aceste obligații nu sunt respectate, Comisia poate lua toate măsurile necesare.
   Articolul 6
   Cheltuielile de reuniune și consecințele financiare
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de călătorie și sejur ale reprezentanților membrilor ocazionate de activitățile grupului se rambursează de către Comisie în conformitate cu dispozițiile în vigoare în cadrul Comisiei. Cheltuielile de călătorie și sejur ale observatorilor și experților invitați la activitățile grupului se rambursează în aceleași condiții.
   (3)   Cheltuielile respective sunt rambursate în limitele creditelor disponibile, alocate în cadrul procedurii anuale de alocare a resurselor.
   Articolul 7
   Intrarea în vigoare
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 31 mai 2012.

            Pentru Comisie

            Președintele

         José Manuel BARROSO

      (1)  COM(2011) 144 final.

      (2)  JO L 8, 12.1.2001, p. 1.

      (3)  Membrii care nu doresc să-și divulge numele pot solicita derogarea de la această regulă. Cererea de a nu divulga numele unui membru al unui grup de experți se consideră justificată ori de câte ori publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

      (4)  JO L 145, 31.5.2001, p. 43.

      (5)  JO L 317, 3.12.2001, p. 1.


title: Decizia Consiliului din 8 noiembrie 2005 privind semnarea și aplicarea provizorie a Acordului dintre Comunitatea Europeană și Republica Liban cu privire la unele aspecte ale serviciilor aeriene

text:
Anunţ juridic important

|

32006D0543

Jurnalul Oficial L 215 , 05/08/2006 p. 0015 - 0016 Jurnalul Oficial L 076 , 16/03/2007 p. 0192 - 0193

		20051108Decizia Consiliuluidin 8 noiembrie 2005privind semnarea și aplicarea provizorie a Acordului dintre Comunitatea Europeană și Republica Liban cu privire la unele aspecte ale serviciilor aeriene(2006/543/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 80 alineatul (2), în coroborare cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Consiliul a autorizat Comisia, prin decizia din 5 iunie 2003, pentru a deschide negocierile cu țări terțe cu privire la înlocuirea, printr-un acord comunitar, a unor dispoziții prevăzute în acordurile bilaterale.(2) Comisia a negociat, în numele Comunității, un acord cu Republica Liban cu privire la unele aspecte ale serviciilor aeriene, în conformitate cu mecanismele și directivele menționate în anexa la decizia Consiliului care autorizează Comisia să deschidă negocierile cu țări terțe cu privire la înlocuirea, printr-un acord comunitar, a unor dispoziții prevăzute în acordurile bilaterale.(3) Sub rezerva încheierii sale la o dată ulterioară, acordul negociat de Comisie trebuie să fie semnat și aplicat în mod provizoriu,DECIDE:Articolul 1Se aprobă, în numele Comunității Europene, semnarea Acordului dintre Comunitatea Europeană și Republica Liban cu privire la unele aspecte privind serviciile aeriene, sub rezerva deciziei Consiliului privind încheierea acordului menționat.Textul acordului se atașează la prezenta decizie.Articolul 2Președintele Consiliului este autorizat să desemneze persoana împuternicită (persoanele împuternicite) să semneze acordul în numele Comunității sub rezerva încheierii sale la o dată ulterioară.Articolul 3Până la intrarea în vigoare, acordul este pus în aplicare în mod provizoriu începând cu prima zi a lunii următoare datei la care părțile s-au notificat reciproc asupra încheierii procedurilor necesare în acest sens.Articolul 4Președintele este autorizat să facă notificarea menționată la articolul 8 alineatul (2) al acordului.Adoptată la Bruxelles, 8 noiembrie 2005.Pentru ConsiliuPreședinteleG. Brown--------------------------------------------------


title: Decizia Consiliului din 19 decembrie 2002 privind încheierea unui Acord sub forma unui schimb de scrisori între Comunitatea Europeană și Canada în conformitate cu articolul XXVIII din GATT 1994 privind modificarea concesiunilor referitoare la cereale prevăzute în lista CE CXL anexată la GATT 1994

text:
Anunţ juridic important

|

32003D0253(01)

Jurnalul Oficial L 095 , 11/04/2003 p. 0036 - 0037 ediţie specială în limba cehă capitol 11 volum 46 p. 169  - 170 ediţie specială în limba estonă capitol 11 volum 46 p. 169  - 170 ediţie specială în limba maghiară capitol 11 volum 46 p. 169  - 170 ediţie specială în limba lituaniană capitol 11 volum 46 p. 169  - 170 LV.ES capitol 11 volum 46 p. 169  - 170 MT.ES capitol 11 volum 46 p. 169  - 170 PL.ES capitol 11 volum 46 p. 169  - 170 SK.ES capitol 11 volum 46 p. 169  - 170 ediţie specială în limba slovenă capitol 11 volum 46 p. 169  - 170

		Decizia Consiliuluidin 19 decembrie 2002privind încheierea unui Acord sub forma unui schimb de scrisori între Comunitatea Europeană și Canada în conformitate cu articolul XXVIII din GATT 1994 privind modificarea concesiunilor referitoare la cereale prevăzute în lista CE CXL anexată la GATT 1994(2003/253/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 26 iulie 2002, Consiliul a autorizat Comisia să înceapă negocieri în temeiul articolului XXVIII din GATT 1994 în vederea modificării anumitor concesiuni aplicabile cerealelor. În consecință, Comunitatea Europeană a notificat OMC la 26 iulie 2002 cu privire la intenția sa de a modifica anumite concesiuni din lista CE CXL.(2) Negocierile au fost purtate de către Comisie în consultare cu comitetul instituit în temeiul articolului 133 din tratat și în cadrul directivelor de negociere elaborate de Consiliu.(3) Comisia a negociat cu Canada, membru al OMC având un interes substanțial în calitate de furnizor, un acord sub forma unui schimb de scrisori.(4) Acordul sub forma unui schimb de scrisori dintre Comunitatea Europeană și Canada ar trebui prin urmare aprobat.(5) Pentru a asigura posibilitatea ca acordul să fie aplicat pe deplin începând cu 1 ianuarie 2003 și până la modificarea Regulamentului (CEE) nr. 1766/92 al Consiliului din 30 iunie 1992 privind organizarea comună a pieței în sectorul cerealelor [1], Comisia ar trebui să fie autorizată să adopte derogări temporare de la regulamentul menționat.(6) Măsurile necesare pentru punerea în aplicare a prezentei decizii ar trebui adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei [2],DECIDE:Articolul 1Acordul sub forma unui schimb de scrisori dintre Comunitatea Europeană și Canada în conformitate cu articolul XXVIII din GATT 1994 privind modificarea concesiunilor referitoare la cereale, prevăzute în lista CE CXL, anexată la GATT 1994, se aprobă în numele Comunității.Textul acordului se anexează la prezenta decizie.Articolul 2În măsura în care este necesar pentru ca acest acord să poată fi aplicat pe deplin începând cu 1 ianuarie 2003, Comisia poate deroga de la Regulamentul (CEE) nr. 1766/92, în conformitate cu procedura prevăzută la articolul 3 alineatul (2) din prezenta decizie, până la modificarea regulamentului menționat, dar nu mai târziu de 30 iunie 2003.Articolul 3(1) Comisia este asistată de comitetul de gestionare a cerealelor, instituit în temeiul articolului 23 din Regulamentul (CEE) nr. 1766/92.(2) Când se face trimitere la prezentul alineat, se aplică articolele 4 și 7 din Decizia 1999/468/CE.Perioada prevăzută la articolul 4 alineatul (3) din Decizia 1999/468/CE se stabilește la o lună de zile.(3) Comitetul își stabilește regulamentul de procedură.Articolul 4Președintele Consiliului este autorizat să desemneze persoana împuternicită să semneze acordul care angajează Comunitatea.Adoptată la Bruxelles, 19 decembrie 2002.Pentru ConsiliuPreședinteleM. Fischer Boel[1] JO L 181, 1.7.1992, p. 21. Regulament, astfel cum a fost modificat ultima dată prin Regulamentul (CE) nr. 1666/2000 (JO L 193, 29.7.2000, p. 1).[2] JO L 184, 17.7.1999, p. 23.--------------------------------------------------


title: Decizia (UE) 2017/1248 a Consiliului din 11 iulie 2017 privind încheierea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește dispozițiile referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți

text:
               12.7.2017

               RO

               Jurnalul Oficial al Uniunii Europene

               L 181/4

         DECIZIA (UE) 2017/1248 A CONSILIULUI
   din 11 iulie 2017
   privind încheierea, în numele Uniunii Europene, a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește dispozițiile referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (2) litera (b), coroborat cu articolul 218 alineatul (6) litera (a) și cu articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               La 22 ianuarie 2007, Consiliul a autorizat Comisia să deschidă negocierile cu Ucraina pentru încheierea unui nou acord între Uniunea Europeană și Ucraina care să înlocuiască Acordul de parteneriat și de cooperare (2).

               (2)

               Aceste negocieri s-au încheiat cu succes, iar Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, (denumit în continuare „acordul”) a fost parafat în 2012.

               (3)

               În conformitate cu Decizia 2014/295/UE a Consiliului (3), Decizia 2014/668/UE a Consiliului (4) și Decizia 2014/670/ Euratom a Consiliului (5), acordul a fost semnat la Bruxelles la 21 martie 2014 și la Bruxelles la 27 iunie 2014, sub rezerva încheierii sale la o dată ulterioară.

               (4)

               Prezenta decizie se referă numai la articolul 17 din acord, care conține obligații specifice referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți și care intră în domeniul de aplicare al titlului V din partea a treia din Tratatul privind funcționarea Uniunii Europene. Scopul și conținutul acestor dispoziții este distinct și independent de scopul și conținutul celorlalte dispoziții ale acordului de instituire a unei asocieri între părți. O decizie separată cu privire la celelalte dispoziții ale acordului va fi adoptată în paralel cu prezenta decizie.

               (5)

               În conformitate cu articolele 1 și 2 din Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, respectivele state membre nu participă la adoptarea prezentei decizii, nu au obligații în temeiul acesteia și nu fac obiectul aplicării sale.

               (6)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și nu face obiectul aplicării sale.

               (7)

               Acordul nu ar trebui interpretat în sensul că ar conferi drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.

               (8)

               Acordul ar trebui aprobat în numele Uniunii,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, împreună cu anexele și protocoalele la acesta (denumit în continuare „acordul”), în ceea ce privește articolul 17 (6).
   Articolul 2
   Președintele Consiliului, în numele Uniunii, procedează la articolul 486 alineatul (2) din acord, pentru a exprima consimțământul Uniunii Europene de a își asuma obligații în temeiul acordului (7).
   Articolul 3
   Acordul nu se interpretează în sensul că ar conferi drepturi sau impune obligații care pot fi invocate direct în fața instanțelor judecătorești ale Uniunii sau ale statelor membre.
   Articolul 4
   Prezenta decizie intră în vigoare la data adoptării.

      Adoptată la Bruxelles, 11 iulie 2017.

            Pentru Consiliu

            Președintele

         T. TÕNISTE

      (1)  Aprobarea Parlamentului European din 16 septembrie 2014 (nepublicată încă în Jurnalul Oficial).

      (2)  Acord de Parteneriat și Cooperare între Comunitățile Europene și statele membre ale acestora și Ucraina (JO L 49, 19.2.1998, p. 3).

      (3)  Decizia 2014/295/UE a Consiliului din 17 martie 2014 privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește preambulul, articolul 1 și titlurile I, II și VII (JO L 161, 29.5.2014, p. 1).

      (4)  Decizia 2014/668/UE a Consiliului din 23 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, în ceea ce privește titlul III (cu excepția dispozițiilor referitoare la tratamentul aplicat resortisanților țărilor terțe care lucrează cu forme legale pe teritoriul celeilalte părți) și titlurile IV, V, VI și VII din acord, precum și a anexelor și protocoalelor aferente (JO L 278, 20.9.2014, p. 1).

      (5)  Decizia 2014/670/Euratom a Consiliului din 23 iunie 2014 de aprobare a încheierii de către Comisia Europeană, în numele Comunității Europene a Energiei Atomice, a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte (JO L 278, 20.9.2014, p. 8).

      (6)  Textul Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Ucraina, pe de altă parte, împreună cu anexele și protocoalele la acesta, a fost publicat în JO L 161, 29.5.2014, p. 3.

      (7)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE) 2015/2354 a Consiliului din 10 decembrie 2015 de autorizare a anumitor state membre să accepte, în interesul Uniunii Europene, aderarea Seychelles la Convenția de la Haga din 1980 asupra aspectelor civile ale răpirii internaționale de copii

text:
               17.12.2015

               RO

               Jurnalul Oficial al Uniunii Europene

               L 331/11

         DECIZIA (UE) 2015/2354 A CONSILIULUI
   din 10 decembrie 2015
   de autorizare a anumitor state membre să accepte, în interesul Uniunii Europene, aderarea Seychelles la Convenția de la Haga din 1980 asupra aspectelor civile ale răpirii internaționale de copii
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 81 alineatul (3), coroborat cu articolul 218,
   având în vedere propunerea Comisiei Europene,
   având în vedere avizul Parlamentului European (1),
   întrucât:

               (1)

               Uniunea Europeană și-a stabilit drept unul dintre obiective promovarea protecției drepturilor copilului, după cum se afirmă la articolul 3 din Tratatul privind Uniunea Europeană. Măsurile de protecție a copiilor împotriva deplasării sau reținerii ilicite sunt parte esențială a politicii respective.

               (2)

               Consiliul a adoptat Regulamentul (CE) nr. 2201/2003 (2) (denumit în continuare „Regulamentul Bruxelles IIa”), care urmărește protejarea copiilor împotriva efectelor dăunătoare ale unei deplasări sau rețineri ilicite și stabilirea de proceduri în vederea garantării returnării imediate a copilului în statul reședinței sale obișnuite, precum și garantarea protecției drepturilor de vizitare și de încredințare.

               (3)

               Regulamentul (CE) nr. 2201/2003 completează și consolidează Convenția de la Haga din 25 octombrie 1980 asupra aspectelor civile ale răpirii internaționale de copii (denumită în continuare „Convenția de la Haga din 1980”) care stabilește, la nivel internațional, un sistem de obligații și de cooperare între statele contractante și între autoritățile centrale și urmărește garantarea returnării imediate a copiilor deplasați sau reținuți ilicit.

               (4)

               Toate statele membre ale Uniunii sunt parte la Convenția de la Haga din 1980.

               (5)

               Uniunea încurajează statele terțe să adere la Convenția de la Haga din 1980 și sprijină aplicarea corectă a Convenției de la Haga din 1980, participând între altele, alături de statele membre, la comisiile speciale organizate periodic de Conferința de la Haga de drept internațional privat.

               (6)

               Un cadru juridic comun aplicabil între statele membre ale Uniunii și statele terțe ar putea fi cea mai bună soluție pentru cazurile delicate de răpire internațională de copii.

               (7)

               Convenția de la Haga din 1980 dispune că aceasta se aplică în raporturile dintre statul aderent și acele state contractante care au declarat că acceptă aderarea.

               (8)

               Convenția de la Haga din 1980 nu permite organizațiilor de integrare economică regională precum Uniunea să devină parte la aceasta. Prin urmare, Uniunea nu poate să adere la convenția menționată și nici să depună o declarație de acceptare a unui stat aderent.

               (9)

               În conformitate cu Avizul 1/13 al Curții de Justiție a Uniunii Europene, declarațiile de acceptare în temeiul Convenției de la Haga din 1980 țin de competența externă exclusivă a Uniunii.

               (10)

               La 27 mai 2008, Seychelles a depus instrumentul său de aderare la Convenția de la Haga din 1980. Convenția de la Haga din 1980 a intrat în vigoare în cazul Seychelles la 1 august 2008.

               (11)

               Mai multe state membre au acceptat deja aderarea Seychellesla Convenția de la Haga din 1980. O evaluare a situației din Seychellesa condus la concluzia că acele state membre care încă nu au acceptat aderarea Seychelles sunt în măsură să accepte, în interesul Uniunii, aderarea Seychellesîn conformitate cu Convenția de la Haga din 1980.

               (12)

               Prin urmare, statele membre care nu au acceptat încă aderarea Seychelles ar trebui să fie autorizate să depună declarația de acceptare a aderării Seychelles, în interesul Uniunii, în conformitate cu prezenta decizie. Regatul Belgiei, Republica Cehă, Republica Federală Germania, Republica Estonia, Irlanda, Republica Elenă, Regatul Spaniei, Republica Franceză, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Ungaria, Malta, Republica Polonă, Republica Slovenia, Republica Slovacă, Republica Finlanda și Regatul Suediei, care au acceptat deja aderarea Seychelles la Convenția de la Haga din 1980, nu ar trebui să depună noi declarații de acceptare, deoarece declarațiile existente rămân valabile în temeiul dreptului internațional public.

               (13)

               Regatul Unit și Irlanda au obligații în temeiul Regulamentului (CE) nr. 2201/2003 și participă la adoptarea și la aplicarea prezentei decizii.

               (14)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, care nu este obligatorie pentru aceasta și nu i se aplică,

         ADOPTĂ PREZENTA DECIZIE:
   Articolul 1
   (1)   Statele membre care nu au făcut încă acest lucru sunt autorizate să accepte aderarea Seychelles la Convenția de la Haga din 25 octombrie 1980 asupra aspectelor civile ale răpirii internaționale de copii (denumită în continuare „Convenția de la Haga din 1980”), în interesul Uniunii.
   (2)   Statele membre menționate la alineatul (1) depun cel târziu până la 11 decembrie 2016 o declarație de acceptare a aderării Seychelles la Convenția de la Haga din 1980, în interesul Uniunii, după cum urmează:

      „[Denumirea completă a STATULUI MEMBRU] declară că acceptă aderarea Seychelles la Convenția de la Haga din 25 octombrie 1980 asupra aspectelor civile ale răpirii internaționale de copii, în conformitate cu Decizia (UE) 2015/2354 a Consiliului.”

   (3)   Fiecare stat membru informează Consiliul și Comisia în legătură cu depunerea declarației sale de acceptare a aderării Seychelles și transmite Comisiei textul declarației în termen de două luni de la depunerea acesteia.
   Articolul 2
   Statele membre care au depus declarația de acceptare a aderării Seychelles la Convenția de la Haga din 1980 înainte de data adoptării prezentei decizii nu depun noi declarații.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.
   Articolul 4
   Prezenta decizie se adresează tuturor statelor membre, cu excepția Regatului Belgiei, Republicii Cehe, Regatului Danemarcei, Republicii Federale Germania, Republicii Estonia, Irlandei, Republicii Elene, Regatului Spaniei, Republicii Franceze, Republicii Italiene, Republicii Cipru, Republicii Letonia, Republicii Lituania, Marelui Ducat al Luxemburgului, Ungariei, Maltei, Republicii Polone, Republicii Slovenia, Republicii Slovace, Republicii Finlanda și Regatului Suediei.

      Adoptată la Bruxelles, 10 decembrie 2015.

            Pentru Consiliu

            Președintele

         F. BAUSCH

      (1)  Avizul din 11 februarie 2015 (nepublicat încă în Jurnalul Oficial).

      (2)  Regulamentul (CE) nr. 2201/2003 al Consiliului din 27 noiembrie 2003 privind competența, recunoașterea și executarea hotărârilor judecătorești în materie matrimonială și în materia răspunderii părintești, de abrogare a Regulamentului (CE) nr. 1347/2000 (JO L 338, 23.12.2003, p. 1).


title: Decizia 2014/447/PESC a Consiliului din 9 iulie 2014 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)

text:
               10.7.2014

               RO

               Jurnalul Oficial al Uniunii Europene

               L 201/28

         DECIZIA 2014/447/PESC A CONSILIULUI
   din 9 iulie 2014
   de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 3 iulie 2013, Consiliul a adoptat Decizia 2013/354/PESC (1) privind Misiunea de Poliție a Uniunii Europene pentru teritoriile palestiniene (EUPOL COPPS), care a prelungit EUPOL COPPS de la data de 1 iulie 2013. Decizia respectivă expiră la 30 iunie 2014. Valoarea de referință financiară acoperă perioada 1 iulie 2013-30 iunie 2014.

               (2)

               EUPOL COPPS ar trebui prelungită pentru o perioadă suplimentară de 12 luni, respectiv până la 30 iunie 2015.

               (3)

               Decizia 2013/354/PESC ar trebui să fie modificată pentru a prelungi în mod corespunzător perioada acoperită de valoarea de referință financiară.

               (4)

               EUPOL COPPS se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Decizia 2013/354/PESC a Consiliului se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Mandatul misiunii
               EUPOL COPPS contribuie la instituirea unor structuri de poliție durabile și eficace, precum și a unor măsuri mai ample în domeniul justiției penale, sub control palestinian, în conformitate cu cele mai înalte standarde internaționale, în colaborare cu programele Uniunii de construcție instituțională, precum și cu alte eforturi internaționale în contextul mai larg al reformei sectorului de securitate și a justiției penale.
               În acest scop, EUPOL COPPS:

                           —

                           sprijină poliția civilă palestiniană (PCP), în conformitate cu strategia sectorului de securitate, în punerea în aplicare a planului strategic al PCP, prin acțiuni de consiliere și mentorat, destinate în special cadrelor superioare la nivel de prefecturi, cartier general și minister;

                           —

                           sprijină, prin acțiuni de consiliere și mentorat, inclusiv la nivel ministerial, instituțiile din domeniul justiției penale și baroul palestinian în punerea în aplicare a strategiei sectorului justiției și a diferitelor planuri instituționale legate de aceasta;

                           —

                           coordonează, facilitează și oferă consiliere, după caz, cu privire la asistență și la proiectele puse în aplicare de Uniune, de statele membre și de statele terțe privind PCP și instituțiile justiției penale și identifică și pune în aplicare proiectele proprii, în domenii relevante pentru EUPOL COPPS și în sprijinul obiectivelor acesteia.”

               2.

               La articolul 11, alineatul (5) se înlocuiește cu următorul text:
               „(5)   Șeful misiunii asigură protecția informațiilor UE clasificate în conformitate cu Decizia 2013/488/UE a Consiliului (2).

                  (2)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).”"

               3.

               Se introduce următorul articol:
               „Articolul 11a
               Dispoziții juridice
               EUPOL COPPS are capacitatea de a achiziționa servicii și mărfuri, de a încheia contracte și acorduri administrative, de a angaja personal, de a deține conturi bancare, de a dobândi și a înstrăina active și de a se achita de obligații, precum și de a fi parte la procedurile juridice, după cum este necesar pentru punerea în aplicare a prezentei decizii.”

               4.

               Articolul 12 se înlocuiește cu următorul text:
               „Articolul 12
               Dispoziții financiare
               (1)   Valoarea de referință financiară destinată acoperirii cheltuielilor aferente EUPOL COPPS în perioada 1 iulie 2013-30 iunie 2014 este de 9 570 000 EUR.
               Valoarea de referință financiară destinată acoperirii cheltuielilor aferente EUPOL COPPS în perioada 1 iulie 2014-30 iunie 2015 este de 9 820 000 EUR.
               (2)   Toate cheltuielile sunt gestionate în conformitate cu procedurile și normele aplicabile bugetului general al Uniunii Europene. Resortisanții statelor terțe sunt autorizați să participe la proceduri de atribuire a contractelor. Sub rezerva aprobării de către Comisie, EUPOL COPPS poate încheia acorduri de natură tehnică, privind furnizarea de echipamente, servicii și spații pentru EUPOL COPPS, cu state membre, cu părțile-gazdă, cu state terțe participante și cu alți actori internaționali.
               (3)   EUPOL COPPS răspunde de execuția bugetului său. În acest scop, EUPOL COPPS semnează un acord cu Comisia.
               (4)   EUPOL COPPS răspunde de orice plângeri și obligații care decurg din executarea mandatului începând cu 1 iulie 2014, cu excepția plângerilor legate de abateri grave ale șefului misiunii, pentru care acesta este responsabil.
               (5)   Punerea în aplicare a dispozițiilor financiare nu aduce atingere lanțului de comandă, astfel cum se prevede la articolele 4, 5 și 6, nici cerințelor operaționale ale misiunii EUPOL COPPS, inclusiv compatibilitatea echipamentelor și interoperabilitatea echipelor sale.
               (6)   Cheltuielile sunt eligibile de la 9 iulie 2014.”

               5.

               La articolul 13 alineatele (1) și (2), cuvintele „Decizia 2011/292/UE” se înlocuiesc cu „Decizia 2013/488/UE”.

         Articolul 2
   Prezenta decizie intră în vigoare la data adoptării.
   Se aplică de la 1 iulie 2014.

      Adoptată la Bruxelles, 9 iulie 2014.

            Pentru Consiliu

            Președintele

         S. GOZI

      (1)  Decizia 2013/354/PESC a Consiliului din 3 iulie 2013 privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 185, 4.7.2013, p. 12).


title: Decizia (UE) 2015/2027 a Consiliului din 10 noiembrie 2015 de numire a unui supleant suedez în cadrul Comitetului Regiunilor

text:
               13.11.2015

               RO

               Jurnalul Oficial al Uniunii Europene

               L 297/6

         DECIZIA (UE) 2015/2027 A CONSILIULUI
   din 10 noiembrie 2015
   de numire a unui supleant suedez în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului suedez,
   întrucât:

               (1)

               La 26 ianuarie, la 5 februarie și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Rolf SÄLLRYD,

         ADOPTĂ PREZENTA DECIZIE:
   Articolul 1
   Se numește în calitate de supleant în cadrul Comitetului Regiunilor pentru durata rămasă a mandatului, respectiv până la 25 ianuarie 2020:

               —

               Doamna Birgitta SACRÉDEUS, Ledamot i regionfullmäktige, Dalarnas läns landsting.

         Articolul 2
   Prezenta decizie intră în vigoare la data adoptării.

      Adoptată la Bruxelles, 10 noiembrie 2015.

            Pentru Consiliu

            Președintele

         P. GRAMEGNA

      (1)  JO L 20, 27.1.2015, p. 42.

      (2)  JO L 31, 7.2.2015, p. 25.

      (3)  JO L 159, 25.6.2015, p. 70.


title: Decizia (UE) 2017/47 a Consiliului din 8 noiembrie 2016 privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020

text:
               12.1.2017

               RO

               Jurnalul Oficial al Uniunii Europene

               L 7/2

         DECIZIA (UE) 2017/47 A CONSILIULUI
   din 8 noiembrie 2016
   privind semnarea, în numele Uniunii Europene, și aplicarea cu titlu provizoriu a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) și articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 515/2014 al Parlamentului European și al Consiliului (1) prevede că țările asociate la implementarea, punerea în aplicare și dezvoltarea acquis-ului Schengen participă la instrument în conformitate cu dispozițiile regulamentului respectiv și că se încheie acorduri privind contribuțiile lor financiare și normele suplimentare necesare unei asemenea participări, inclusiv dispozițiile prin care să se asigure protejarea intereselor financiare ale Uniunii și a competențelor de audit ale Curții de Conturi.

               (2)

               La 14 iulie 2014, Consiliul a autorizat Comisia să deschidă negocieri cu Regatul Norvegiei, Republica Islanda, Confederația Elvețiană și Principatul Liechtenstein în vederea încheierii unui acord privind modalitățile de participare a acestor țări la Fondul pentru securitate internă – Frontiere și vize pentu perioada 2014-2020. Negocierile cu Principatul Liechtenstein s-au încheiat cu succes prin parafarea acordului la 30 martie 2016.

               (3)

               În conformitate cu articolele 1 și 2 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu are obligații în temeiul acesteia și aceasta nu i se aplică. Deoarece prezenta decizie constituie o dezvoltare a acquis-ului Schengen, Danemarca decide, în conformitate cu articolul 4 din protocolul respectiv, în termen de șase luni de la data la care Consiliul hotărăște cu privire la prezenta decizie, dacă o va transpune în legislația sa internă.

               (4)

               Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (2); prin urmare, Regatul Unit nu participă la adoptarea prezentei decizii, nu are obligații în temeiul acesteia și aceasta nu i se aplică.

               (5)

               Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (3); prin urmare, Irlanda nu participă la adoptarea prezentei decizii, nu are obligații în temeiul acesteia și aceasta nu i se aplică.

               (6)

               Acordul ar trebui semnat în numele Uniunii, sub rezerva încheierii sale la o dată ulterioară.

               (7)

               În conformitate cu articolul 19 alineatul (4) din acord, acesta ar trebui aplicat cu titlu provizoriu, cu excepția articolului 5, începând cu ziua următoare datei la care este semnat,

         ADOPTĂ PREZENTA DECIZIE:
   Articolul 1
   Se autorizează semnarea, în numele Uniunii, a Acordului dintre Uniunea Europeană și Principatul Liechtenstein privind normele suplimentare referitoare la Instrumentul de sprijin financiar pentru frontiere externe și vize, în cadrul Fondului pentru securitate internă pentru perioada 2014-2020, sub rezerva încheierii acordului menționat.
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Până la finalizarea procedurilor necesare pentru încheierea acordului, acesta se aplică cu titlu provizoriu, cu excepția articolului 5, în conformitate cu articolul 19 alineatul (4) din acord, începând cu ziua următoare datei semnării acestuia (4).
   Articolul 4
   Prezenta decizie intră în vigoare la data adoptării.

      Adoptată la Bruxelles, 8 noiembrie 2016.

            Pentru Consiliu

            Președintele

         P. KAŽIMÍR

      (1)  Regulamentul (UE) nr. 515/2014 al Parlamentului European și al Consiliului din 16 aprilie 2014 de instituire, în cadrul Fondului pentru securitate internă, a instrumentului de sprijin financiar pentru frontiere externe și vize și de abrogare a Deciziei nr. 574/2007/CE (JO L 150, 20.5.2014, p. 143).

      (2)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

      (3)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

      (4)  Data de la care acordul se aplică cu titlu provizoriu va fi publicată în Jurnalul Oficial al Uniunii Europene de către Secretariatul General al Consiliului.


title: Decizia Consiliului și a Comisiei din 24 ianuarie 2000 privind încheierea Acordului euro-mediteranean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte

text:
Anunţ juridic important

|

32000D0204

Jurnalul Oficial L 070 , 18/03/2000 p. 0001 - 0001 ediţie specială în limba cehă capitol 11 volum 33 p. 175  - 175 ediţie specială în limba estonă capitol 11 volum 33 p. 175  - 175 ediţie specială în limba maghiară capitol 11 volum 33 p. 175  - 175 ediţie specială în limba lituaniană capitol 11 volum 33 p. 175  - 175 LV.ES capitol 11 volum 33 p. 175  - 175 MT.ES capitol 11 volum 33 p. 175  - 175 PL.ES capitol 11 volum 33 p. 175  - 175 SK.ES capitol 11 volum 33 p. 175  - 175 ediţie specială în limba slovenă capitol 11 volum 33 p. 175  - 175

		Decizia Consiliului și a Comisieidin 24 ianuarie 2000privind încheierea Acordului euro-mediteranean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte(2000/204/CE, CECO)CONSILIUL UNIUNII EUROPENE,COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 310, coroborat cu articolul 300 alineatul (2) primul paragraf teza a doua și cu articolul 300 alineatul (3) paragraful al doilea,având în vedere Tratatul de instituire a Comunității Europene a Cărbunelui și Oțelului, în special articolul 95,după consultarea Comitetului consultativ și cu acordul unanim al Consiliului,având în vedere avizul conform al Parlamentului European [1],întrucât ar trebui aprobat Acordul euro-mediteranean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, semnat la Bruxelles la 26 februarie 1996,DECID:Articolul 1Se aprobă, în numele Comunității Europene și al Comunității Europene a Cărbunelui și Oțelului, Acordul euro-mediteranean de constituire a unei asocieri între Comunitățile Europene și statele lor membre, pe de o parte, și Regatul Maroc, pe de altă parte, protocoalele anexate la acesta și declarațiile și schimburile de scrisori anexate la actul final.Textul acordului, al protocoalelor anexate la acesta și al actului final se anexează la prezenta decizie.Articolul 2(1) Poziția pe care Comunitatea trebuie să o adopte în cadrul Consiliului de asociere și al Comitetului de asociere se stabilește de către Consiliu, la propunerea Comisiei, sau, după caz, de către Comisie, de fiecare dată în conformitate cu dispozițiile din Tratatele de instituire a Comunității Europene și a Comunității Europene a Cărbunelui și Oțelului.(2) Președintele Consiliului prezidează, în conformitate cu articolul 79 din acord, Consiliul de asociere și prezintă poziția Comunității. Un reprezentant al președintelui Consiliului prezidează Comitetul de asociere, în conformitate cu articolul 82 din acord, și prezintă poziția Comunității.Articolul 3Președintele Consiliului procedează, în numele Comunității Europene, la notificarea prevăzută la articolul 96 din acord. Președintele Comisiei procedează la aceeași notificare în numele Comunității Europene a Cărbunelui și Oțelului.Adoptată la Bruxelles, 24 ianuarie 2000.Pentru ComisieR. ProdiPreședintelePentru ConsiliuPreședinteleJ. Gama[1] JO C 181, 24.6.1999, p. 15.--------------------------------------------------


title: Decizia (UE) 2015/2394 a Consiliului din 8 decembrie 2015 privind poziția care urmează să fie luată de statele membre în numele Uniunii în ceea ce privește deciziile care urmează să fie adoptate de Comisia permanentă a Eurocontrol privind rolurile și sarcinile Eurocontrol și serviciile centralizate

text:
               18.12.2015

               RO

               Jurnalul Oficial al Uniunii Europene

               L 332/136

         DECIZIA (UE) 2015/2394 A CONSILIULUI
   din 8 decembrie 2015
   privind poziția care urmează să fie luată de statele membre în numele Uniunii în ceea ce privește deciziile care urmează să fie adoptate de Comisia permanentă a Eurocontrol privind rolurile și sarcinile Eurocontrol și serviciile centralizate
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) și articolul 218 alineatul (9),
   având în vedere propunerea Comisiei Europene,
   întrucât:

               (1)

               Prin Decizia sa nr. 123 din 4 decembrie 2013, Comisia permanentă a Eurocontrol (denumită în continuare „Comisia permanentă”) a instituit un grup de studiu pentru a analiza sub ce formă ar fi necesară modificarea Convenției internaționale Eurocontrol privind cooperarea pentru siguranța navigației aeriene din 13 decembrie 1960 (denumită în continuare „convenția Eurocontrol”) pentru ca aceasta să reflecte ultimele evoluții din domeniul managementului traficului aerian din Europa.

               (2)

               La 19 octombrie 2015, grupul de studiu a însărcinat agenția Eurocontrol să elaboreze un proiect de act al Comisiei permanente care să definească viitoarele roluri și sarcini ale Eurocontrol.

               (3)

               Un proiect de decizie a Comisiei permanente privind rolurile și sarcinile Eurocontrol va fi pe ordinea de zi a reuniunii sale din 8 și 9 decembrie 2015, spre aprobare.

               (4)

               Odată ce a fost adoptată, respectiva decizie va produce efecte juridice. În conformitate cu cadrul instituțional aplicabil prevăzut în convenția Eurocontrol, astfel cum a fost modificată prin protocolul semnat la Bruxelles la 12 februarie 1981 (denumită în continuare „convenția modificată”), Comisia permanentă este responsabilă de „formularea politicii generale a Eurocontrol”. Definirea rolurilor și a sarcinilor va determina acțiunea viitoare a Eurocontrol și va trebui să reflecte ceea ce Eurocontrol consideră a fi o activitate legitimă. Aceasta va avea caracter obligatoriu pentru toți membrii Eurocontrol, inclusiv pentru statele membre ale Uniunii.

               (5)

               Definirea rolurilor și a sarcinilor Eurocontrol poate avea consecințe asupra aplicării legislației Uniunii și, în special, asupra integrității competențelor Uniunii, având în vedere că legislația Uniunii acoperă domenii importante în care Eurocontrol își desfășoară activitatea. În unele cazuri, rolul și activitatea Eurocontrol depind de deciziile luate la nivelul Uniunii.

               (6)

               Prin urmare, este important să se garanteze că definirea rolurilor și sarcinilor Eurocontrol nu intră în conflict cu legislația Uniunii, în special în ceea ce privește competențele Uniunii, și că nu aduce atingere unei viitoare acțiuni a Uniunii.

               (7)

               În cadrul reuniunii sale din 8 și 9 decembrie 2015, Comisia permanentă poate adopta și o decizie cu privire la serviciile centralizate. În prezent, Uniunea nu deține informații suficiente pentru a evalua conținutul unei astfel de decizii, care ar putea aduce atingere viitoarelor activități exercitate de Eurocontrol într-un mod care ar putea fi în defavoarea activității Uniunii în acest domeniu, în special în ceea ce privește cercetarea în domeniul managementului traficului aerian din cadrul cerului unic european (SESAR). Prin urmare, decizia privind această chestiune ar trebui să fie amânată.

               (8)

               În consecință, ar trebui să se stabilească poziția care urmează să fie adoptată în numele Uniunii în cadrul Comisiei permanente,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de statele membre în numele Uniunii Europene în cadrul Comisiei permanente a Eurocontrol în ceea ce privește rolurile și sarcinile Eurocontrol și serviciile centralizate este conformă cu anexa.
   Statele membre acționează împreună în interesul Uniunii.
   Articolul 2
   Prezenta decizie intră în vigoare la data adoptării.

      Adoptată la Bruxelles, 8 decembrie 2015.

            Pentru Consiliu

            Președintele

         P. GRAMEGNA

      ANEXĂ
      I.   Rolurile și sarcinile Eurocontrol

      Uniunea solicită ca textul propus privind serviciile, rolurile și sarcinile Eurocontrol să nu afecteze în niciun fel competențele Uniunii și să nu aducă atingere acțiunilor viitoare ale Uniunii. Sarcinile îndeplinite în prezent de Eurocontrol cu titlu temporar în temeiul cadrului juridic al Uniunii nu trebuie să fie prezentate ca sarcini independente de deciziile Uniunii.
      Uniunea solicită următoarele modificări privind lista rolurilor și a sarcinilor Eurocontrol prevăzute în anexa la documentul de acțiune al Eurocontrol CN-SG-6-2015 privind rolurile și sarcinile organizației din 16 noiembrie 2015:

                  1.

                  În ceea ce privește articolul 2 alineatul (1) privind „Funcții și servicii”:

                              (a)

                              Managementul centralizat al fluxului de trafic aerian;

                              (b)

                              Funcții aferente rețelei de management al traficului aerian dacă sunt conferite de Uniunea Europeană
                                 în numele Uniunii Europene;

                              (c)

                                 Funcții
                                 Sarcini privind ATM în numele OACI pentru regiunea EUR/NAT;

                              (d)

                              Instituirea, facturarea și colectarea tarifelor de navigație aeriană;

                              (e)

                              Furnizarea de servicii de trafic aerian pentru MUAC, sub rezerva rezultatelor discuțiilor purtate de statele membre și de agenție
                                 Eurocontrol;

                              (f)

                              Funcții și servicii centrale, precum EAD, ARTAS/CAMOS și alte servicii centrale pe care i le-ar putea încredința Comisia permanentă,
                                    în strânsă cooperare

                                 de comun acord cu Uniunea.

                  2.

                  În ceea ce privește articolul 2 alineatul (2) privind „Rolurile”:

                              (a)

                                 În ceea ce privește „Asistență”, modificările sunt după cum urmează:

                                          (i)

                                          Asistență pentru statele sale membre, autoritățile naționale de securitate, ANSP și alte părți interesate relevante;

                                          (ii)

                                          Asistență pentru organismele UE, inclusiv furnizarea de expertiză în sprijinul activităților de reglementare în conformitate cu acordul la nivel înalt dintre UE și Eurocontrol din 29 octombrie 2012
                                             la cererea respectivelor organisme;

                                          (iii)

                                          Facilitarea și promovarea intereselor europene pe lângă statele care nu fac parte din CEAC în chestiuni legate de ATM, în strânsă cooperare cu statele sale membre, ANSP respectivi și industria
                                             e precum și UE, cu excepția domeniilor care fac obiectulacoperite de normelor ale UE și sub rezerva respectării competențelor UE;

                                          (iv)

                                          Participarea la SESAR (cercetare și dezvoltare, ținerea la zi și implementarea planului general ATM) – pe baza expertizei sale în materie de ATM, a acoperirii sale paneuropene, a caracterului săuaspectelor sale deopotrivă civilo și- militare și a rolului de managementului rețelei
                                             central al fluxului
                                             de rețea
                                             , în conformitate cu legislația relevantă a UE;

                                          (v)

                                          Furnizarea de facilități de cercetare și de simulare conexe, de exemplu pentru SESAR, activitățile de cercetare complementare față de SESAR și modificări ale spațiului aerian, în conformitate cu legislația relevantă a UE, după caz;

                                          (vi)

                                          Oferirea de cursuri de formare/educație organizațiilor din statele membre.

                              (b)

                              În ceea ce privește „Mecanisme de cooperare”, modificările sunt după cum urmează:

                                          (i)

                                          Facilitează și promovează coordonarea civilo –
                                             ă și militară în materie de dezvoltare a ATM/ANS;

                                          (ii)

                                          Sprijină statele membre în ceea ce privește activitatea OACI, sub rezerva respectării competențelor UE;

                                          (iii)

                                          Cooperează cu alte regiuni ale lumii sub rezerva unui acord cu statele membre asigurând coordonarea cu UE;

                                          (iv)

                                          Cooperarea/coordonarea la nivel internațional (OACI, FAA, NATO etc.) în numele statelor sale membre, altele decât statele membre ale UE
                                             sub rezerva respectării competențelor UE;

                                          (v)

                                          Consilierea, la cererea lor, a statelor membre
                                             care nu sunt
                                             state
                                             nonmembre ale UE și care nu au încheiat acorduri cu Uniunea pe teme de securitate ATM și performanță, utilizând
                                             în conformitate cu normele OACI, în coordinare
                                             coordonându-se
                                             cu UE și sub rezerva respectării competențelor UE
                                             ale UE și ale AESA din domeniu pentru a contribui la armonizare, la securitate, la eficiența operațională
                                             și la realizarea de economii de scară;

                              (c)

                              În ceea ce privește „Datele și informațiile ATM la nivel paneuropean”, modificările sunt după cum urmează:

                                          (i)

                                          Colectarea și analiza de date, care ar putea include date privind performanța, securitatea etc. (în scopul de a „ține la zi” sistemele și datele în sprijinul activității de reglementare) pentru statele care nu sunt state membre ale UE și, în cazul în care această sarcină îi este conferită de UE, pentru statele membre ale UE;

                                          (ii)

                                          Realizarea de analize și furnizarea de rapoarte (informații) cu privire la datele colectate (de exemplu ACE, PRR) pentru statele care nu sunt state membre ale UE și, în cazul în care această sarcină îi este conferită de UE, pentru statele membre ale UE;

                                          (iii)

                                          Administrarea procesului ESSIP/LSSIP, în cazul în care această sarcină îi este conferită de către Uniunea Europeană;

                                          (iv)

                                             , inclusiv Raportarea către OACI cu privire la implementarea Planului mondial de navigație aeriană (GANP) și la modernizarea sistemului aeronautic în blocuri (ASBU) și asigurarea coordonării cu mecanismele de raportare ale EU
                                             de comun acord cu Uniunea Europeană;

                                          (v)

                                          Colectarea datelor de trafic și furnizarea de previziuni STATFOR.

            II   Serviciile centralizate

      Poziția Uniunii este aceea că o decizie privind serviciile centralizate ar trebui amânată în acest stadiu.
      Uniunea nu este, în prezent, în posesia unor informații suficiente pentru a evalua conținutul unei asemenea decizii privind serviciile centralizate. O astfel de decizie ar putea aduce atingere viitoarelor activități exercitate de Eurocontrol într-un mod care ar putea fi în defavoarea activității Uniunii în acest domeniu, în special în ceea ce privește cercetarea în domeniul managementului traficului aerian din cadrul cerului unic european (SESAR).


title: 2007/757/CE: Decizia Comisiei din 14 noiembrie 2007 privind o contribuție financiară a Comunității la anumite măsuri în domeniul sănătății și al bunăstării animalelor și la anumite măsuri tehnice și științifice

text:
               23.11.2007

               RO

               Jurnalul Oficial al Uniunii Europene

               L 305/52

      DECIZIA COMISIEI

   din 14 noiembrie 2007
   privind o contribuție financiară a Comunității la anumite măsuri în domeniul sănătății și al bunăstării animalelor și la anumite măsuri tehnice și științifice
   (2007/757/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolele 17 și 20,
   întrucât:

               (1)

               Decizia 90/424/CEE stabilește procedurile care reglementează contribuțiile financiare ale Comunității la anumite măsuri veterinare specifice, inclusiv măsuri în domeniul sănătății și al bunăstării animalelor și măsuri tehnice și științifice.

               (2)

               În special, Comunitatea trebuie să contribuie financiar la elaborarea unei strategii de informare în domeniul sănătății și al bunăstării animalelor, care să includă realizarea unor studii necesare pentru pregătirea și dezvoltarea legislației în domeniul bunăstării animalelor. De asemenea, Comunitatea trebuie să efectueze sau să ajute statele membre sau organizațiile internaționale să efectueze demersurile tehnice și științifice necesare pentru dezvoltarea legislației comunitare veterinare și pentru dezvoltarea programelor de educație sau formare în domeniul veterinar.

               (3)

               Tehnologiile emergente în materie de reproducere a animalelor, precum clonarea animalelor prin transferul nucleului celulelor somatice (somatic cell nuclear transfer – SCNT), sunt utilizate în scopuri de cercetare. SCNT, a cărui utilizare este preconizată pentru reproducerea animalelor și producția de alimente în viitor, poate avea impact asupra sănătății și a bunăstării animalelor, dar are, de asemenea, o dimensiune etică și socială. Prin urmare, pe lângă consultarea care are loc în prezent cu Autoritatea Europeană pentru Siguranța Alimentară și Grupul European pentru Etică, este necesar să se realizeze un sondaj Eurobarometru pentru a se studia atitudinile consumatorilor față de posibila utilizare a SCNT în sectorul agroalimentar și, în special, nevoia de informații privind utilizarea tehnologiei în lanțul alimentar și modalitățile prin care consumatorii ar dori să fie informați. Rezultatele sondajului Eurobarometru vor oferi informațiile necesare pentru evaluarea necesităților în materie de legislație comunitară în acest domeniu. Prin urmare, acest sondaj ar trebui să beneficieze de o contribuție financiară din partea Comunității.

               (4)

               Prin Regulamentul (CE) nr. 1/2005 al Consiliului din 22 decembrie 2004 privind protecția animalelor în timpul transportului și al operațiunilor conexe și de modificare a Directivelor 64/432/CEE și 93/119/CE și a Regulamentului (CE) nr. 1255/97 (2) Comisiei i se solicită să stabilească o gamă nouă de temperaturi minime și maxime pentru transportul animalelor.

               (5)

               De asemenea, în 2004, Autoritatea Europeană pentru Siguranța Alimentară a adoptat un aviz privind standardele de microclimat în interiorul vehiculelor destinate transportului rutier de animale (3). Prin urmare, este necesar să se stabilească condițiile de temperatură în care sunt transportate animalele pe distanțe lungi în cadrul Comunității și să se realizeze un studiu în acest scop. Studiul va furniza informațiile necesare pentru pregătirea și dezvoltarea legislației în domeniul protecției animalelor. Prin urmare, acest studiu ar trebui să beneficieze de o contribuție financiară din partea Comunității.

               (6)

               Comunicarea Comisiei către Parlamentul European și Consiliu privind un plan de acțiune comunitar pentru protecția și bunăstarea animalelor 2006-2010 (4) face apel la un sprijin total acordat activităților care vizează bunăstarea animalelor desfășurate de organizații internaționale precum Organizația Mondială pentru Sănătatea Animală (OIE).

               (7)

               În 2005, OIE a adoptat orientări privind bunăstarea animalelor în ceea ce privește transportul rutier și maritim al animalelor, sacrificarea animalelor destinate consumului uman și eutanasierea animalelor în vederea combaterii bolilor. OIE intenționează să dezvolte orientările respective și să ia măsuri pentru a asigura punerea lor în aplicare de către țările membre ale OIE, în special oferind formare și asistență.

               (8)

               Activitățile de formare și comunicare preconizate de OIE sunt necesare pentru dezvoltarea legislației veterinare în vigoare și, de asemenea, pentru dezvoltarea programelor de educație și formare în domeniul veterinar în țările participante. Aceste îmbunătățiri în țările terțe răspund dorinței majorității cetățenilor europeni (5) conform căreia condițiile de bunăstare a animalelor în țările care exportă către Comunitate ar trebui să fie echivalente cu cele care se aplică în cadrul Comunității. Prin urmare, Comunitatea ar trebui să contribuie la finanțarea acestor activități.

               (9)

               Pătrunderea febrei catarale ovine în Belgia, Germania, Franța, Luxemburg și Țările de Jos nu are precedent. Pentru a limita consecințele negative ale unui astfel de fenomen, este necesar să se pună la dispoziția medicilor veterinari informațiile științifice de ultimă oră, pentru a îmbunătăți supravegherea clinică pasivă bazată pe identificarea rapidă și notificarea suspiciunilor, care constituie o parte esențială a planului de urgență privind febra catarală ovină.

               (10)

               De asemenea, OIE și Comunitatea intenționează să editeze împreună un pliant privind epidemia de febră catarală ovină din statele membre menționate, care să conțină informații de ultimă oră și să descrie politica Comunității în domeniul combaterii febrei catarale bovine. Prin urmare, ar trebui să se acorde o contribuție financiară comunitară activităților OIE și să se finanțeze editarea și publicarea pliantului menționat.

               (11)

               Publicarea acestui pliant va contribui semnificativ la dezvoltarea programelor necesare de educație și formare în domeniul veterinar și va constitui un instrument esențial pentru dezvoltarea programelor naționale și comunitare de supraveghere a febrei catarale ovine care reprezintă o parte importantă a legislației veterinare în materie de febră catarală ovină.

               (12)

               Contribuția financiară a Comunității ar trebui acordată cu condiția ca acțiunile planificate să fie realizate efectiv și să fie furnizate toate informațiile necesare.

               (13)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   Se aprobă o contribuție financiară comunitară, în conformitate cu articolul 16 din Decizia 90/424/CEE, pentru un sondaj Eurobarometru privind posibila utilizare a clonării animalelor în sectorul agroalimentar, în valoare de maximum 250 000 EUR.
   Articolul 2
   Se aprobă o contribuție financiară comunitară, în conformitate cu articolul 16 din Decizia 90/424/CEE, pentru un studiu privind condițiile de temperatură în care sunt transportate animalele pe distanțe lungi, în valoare de maximum 300 000 EUR.
   Articolul 3
   Se aprobă o contribuție financiară comunitară destinată Fondului Mondial pentru Sănătatea și Bunăstarea Animalelor, în conformitate cu articolul 19 din Decizia 90/424/CEE, pentru finanțarea unor seminarii de formare privind orientările OIE referitoare la bunăstarea animalelor, organizate de Organizația Mondială pentru Sănătatea Animală (OIE), în valoare de maximum 100 000 EUR.
   Articolul 4
   Se aprobă o contribuție financiară comunitară destinată Organizației Mondiale pentru Sănătatea Animală, în conformitate cu articolul 19 din Decizia 90/424/CEE, pentru editarea unui număr de aproximativ 1 800 de pliante privind febra catarală ovină, echivalentă cu maximum 50 % din costurile eligibile și în valoare de maximum 10 000 EUR.

      Adoptată la Bruxelles, 14 noiembrie 2007.

            Pentru Comisie

         Markos KYPRIANOU

            Membru al Comisiei

      (1)  JO L 224, 18.8.1990, p. 19. Decizie modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).

      (2)  JO L 3, 5.1.2005, p. 1.

      (3)  The EFSA Journal (2004), 122, 1-25, Standards for microclimate inside animal road transport vehicles (Standarde de microclimat în interiorul vehiculelor destinate transportului rutier de animale).

      (4)  COM(2006) 13 final.

      (5)  Eurobarometru special 270: Attitudes of EU citizens towards Animal Welfare (Atitudinea cetățenilor UE față de bunăstarea animalelor), http://ec.europa.eu/food/animal/welfare/survey/sp_barometer_aw_en.pdf, p. 32.


title: Decizia (PESC) 2017/1177 a Comitetului politic și de securitate din 26 iunie 2017 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/2/2017)

text:
               1.7.2017

               RO

               Jurnalul Oficial al Uniunii Europene

               L 170/96

         DECIZIA (PESC) 2017/1177 A COMITETULUI POLITIC ȘI DE SECURITATE
   din 26 iunie 2017
   privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/2/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1), în special articolul 5,
   întrucât:

               (1)

               În temeiul articolului 5 alineatul (1) din Decizia (PESC) 2016/610, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile corespunzătoare referitoare la controlul politic și la conducerea strategică a misiunii EUTM RCA, inclusiv deciziile privind numirea următorilor comandanți ai misiunii UE.

               (2)

               La 10 ianuarie 2017, COPS a adoptat Decizia (PESC) 2017/112 (2) de numire a generalului de brigadă Herman RUYS în funcția de comandant al misiunii UE pentru EUTM RCA.

               (3)

               Decizia (UE) 2017/971 a Consiliului (3) a modificat lanțul de comandă al EUTM RCA. În consecință, Decizia (PESC) 2017/112 a fost abrogată, iar generalul de brigadă Herman RUYS a fost numit comandant al forței misiunii UE pentru EUTM RCA.

               (4)

               La 24 mai 2017, Comitetul militar al UE a recomandat aprobarea numirii generalului de brigadă Fernando GARCÍA BLÁZQUEZ, propusă de Comitetul comun Eurocorps, pentru a-i succeda generalului de brigadă Herman RUYS în funcția de comandant al forței misiunii UE pentru EUTM RCA începând cu 24 iulie 2017.

               (5)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, nu îi revin obligații în temeiul acesteia și aceasta nu i se aplică,

         ADOPTĂ PREZENTA DECIZIE:
   Articolul 1
   Generalul de brigadă Fernando GARCÍA BLÁZQUEZ este numit în funcția de comandant al forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) începând cu 24 iulie 2017.
   Articolul 2
   Prezenta decizie intră în vigoare la data adoptării.

      Adoptată la Bruxelles, 26 iunie 2017.

            Pentru Comitetul politic și de securitate

            Președintele

         W. STEVENS

      (1)  JO L 104, 20.4.2016, p. 21.

      (2)  Decizia (PESC) 2017/112 a Comitetului politic și de securitate din 10 ianuarie 2017 de numire a comandantului misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/1/2017) (JO L 18, 24.1.2017, p. 47).

      (3)  Decizia (UE) 2017/971 a Consiliului din 8 iunie 2017 de stabilire a modalităților de planificare și conducere pentru misiunile PSAC militare neexecutive ale UE și de modificare a Deciziilor 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze, 2013/34/PESC privind o misiune militară a Uniunii Europene pentru a contribui la instruirea forțelor armate maliene (EUTM Mali) și (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA) (JO L 146, 9.6.2017, p. 133).


title: 2009/192/CE: Decizia Parlamentului European din 22 aprilie 2008 privind descărcarea de gestiune pentru execuția bugetului general al Uniunii Europene aferent exercițiului financiar 2006, Secțiunea V – Curtea de Conturi

text:
               31.3.2009

               RO

               Jurnalul Oficial al Uniunii Europene

               L 88/76

         DECIZIA PARLAMENTULUI EUROPEAN
   din 22 aprilie 2008
   privind descărcarea de gestiune pentru execuția bugetului general al Uniunii Europene aferent exercițiului financiar 2006, Secțiunea V – Curtea de Conturi
   (2009/192/CE)
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2006 (1),
   având în vedere conturile anuale finale ale Comunităților Europene pentru exercițiul financiar 2006 – Volumul I (C6-0366/2007) (2),
   având în vedere raportul anual al Curții de Conturi, prezentat autorității abilitate să acorde descărcarea de gestiune, raport referitor la operațiunile de audit intern realizate în 2006,
   având în vedere Raportul anual al Curții de Conturi referitor la execuția bugetului privind exercițiul financiar 2006 și rapoartele sale speciale, însoțite de răspunsurile instituțiilor (3),
   având în vedere raportul auditorului independent privind conturile Curții de Conturi pentru exercițiul 2006 (4),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente emisă de Curtea de Conturi în temeiul articolului 248 din Tratatul CE (5),
   având în vedere articolul 272 alineatul (10) și articolele 274, 275 și 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar (A6-0093/2008),

               1.

               acordă secretarului general al Curții de Conturi Europene descărcarea de gestiune pentru execuția bugetului Curții de Conturi aferent exercițiului financiar 2006;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO L 78, 15.3.2006.

      (2)  JO C 274, 15.11.2007, p. 1.

      (3)  JO C 273, 15.11.2007, p. 1.

      (4)  JO C 292, 5.12.2007, p. 1.

      (5)  JO C 274, 15.11.2007, p. 130.

      (6)  JO L 248, 16.9.2002, p. 1.
    ---documentbreak---

               31.3.2009

               RO

               Jurnalul Oficial al Uniunii Europene

               L 88/77

         REZOLUŢIA PARLAMENTULUI EUROPEAN
   din 22 aprilie 2008
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2006, Secțiunea V – Curtea de Conturi
   PARLAMENTUL EUROPEAN,
   având în vedere bugetul general al Uniunii Europene aferent exercițiului financiar 2006 (1),
   având în vedere conturile anuale finale ale Comunităților Europene pentru exercițiul financiar 2006 – Volumul I (C6-0366/2007) (2),
   având în vedere raportul anual al Curții de Conturi, prezentat autorității abilitate să acorde descărcarea de gestiune, raport referitor la operațiunile de audit intern realizate în 2006,
   având în vedere Raportul anual al Curții de Conturi referitor la execuția bugetului privind exercițiul financiar 2006 și rapoartele sale speciale, însoțite de răspunsurile instituțiilor (3),
   având în vedere raportul auditorului independent privind conturile Curții de Conturi pentru exercițiul 2006 (4),
   având în vedere Declarația de asigurare privind fiabilitatea conturilor și legalitatea și regularitatea operațiunilor subiacente emisă de Curtea de Conturi în temeiul articolului 248 din Tratatul CE (5),
   având în vedere articolul 272 alineatul (10) și articolele 274, 275 și 276 din Tratatul CE,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (6), în special articolele 50, 86, 145, 146 și 147,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar (A6-0093/2008),

               1.

               constată că în 2006 Curtea de Conturi Europeană (CCE) a avut credite de angajament disponibile în valoare totală de 113 596 668,31 EUR (2005: 107 548 618,24 EUR), cu o rată de utilizare de 89 %, sub rata medie a celorlalte instituții;

               2.

               observă că, în urma introducerii contabilității de angajamente începând de la 1 ianuarie 2005, situațiile financiare ale CCE prezintă un rezultat economic negativ pentru exercițiul financiar 2006 (32 000 EUR) și un excedent al pasivelor față de active de 11 418 000 EUR;

               3.

               reamintește că, pentru exercițiul 2006 (după cum fusese cazul și pentru exercițiul 2005), conturile CCE au fost auditate de către o firmă externă, KPMG, care a constatat că: „[…] situațiile financiare oferă, în conformitate cu Regulamentul (CE, Euratom) nr. 1605/2002 al Consiliului din 25 iunie 2002, normele sale de aplicare, principiile contabile general acceptate și normele interne ale Curții de Conturi Europene, o imagine fidelă și corectă a poziției financiare a Curții de Conturi Europene la 31 decembrie 2006, precum și a rezultatului economic pentru exercițiul financiar încheiat la acea dată”;

               4.

               ia act de răspunsul scris al CCE la chestionarul raportorului privind contabilitatea pensiilor foștilor membri ai CCE, potrivit căruia pasivele aferente pensiilor la 31 decembrie 2006 sunt înscrise de CCE în bilanțul contabil, iar garanția statelor membre este dezvăluită în notele din respectivul bilanț contabil, dar nu sunt contabilizate drept creanță pe termen lung față de statele membre; constată în continuare că, în exercițiul financiar 2006, valoarea pensiilor plătite de către CCE membrilor săi s-a ridicat la 2,3 milioane EUR;

               5.

               repetă opinia sa conform căreia atât pasivul aferent viitoarelor plăți ale pensiilor, cât și creanța pe termen lung față de statele membre – în virtutea garantării de către acestea a finanțării regimului de pensii – ar trebui să figureze în bilanț, pentru a avea o imagine clară a pasivelor existente și a costului real al auditării în cadrul UE și pentru a reflecta principiile contabilității de angajamente, aplicabilă de la 1 ianuarie 2005;

               6.

               remarcă faptul că raportul pe 2006 al auditorului intern al CCE a fost în mare parte pozitiv, stabilind că este satisfăcătoare calitatea dosarelor și contractelor de licitație, deși „alegerea unor proceduri simplificate sau cu derogare ar fi putut fi mai bine justificată, iar documentația de la stadiul evaluării ofertelor ar trebui îmbunătățită”; în acest context, salută faptul că s-a acționat în conformitate cu toate recomandările auditorului intern (o mai bună formare în domeniul achizițiilor publice și înregistrarea tuturor contractelor într-o singură bază de date);

               7.

               remarcă cu îngrijorare că, în conformitate cu răspunsurile la chestionarul raportorului, CCE continuă să se confrunte cu dificultăți în ceea ce privește recrutarea de personal de specialitate calificat pentru anumite posturi în urma competițiilor organizate de EPSO, parțial din cauza costului mai ridicat al vieții la Luxemburg și a salariului de bază mai puțin atrăgător aferent gradului AD 5; cu toate acestea, salută scăderea semnificativă a numărului de posturi vacante de la 74 în 2006 la 56 în 2007 și salută intenția CCE de a continua să reducă numărul de posturi vacante și cota aferentă acestora în totalul schemei de personal în anul curent și în anii viitori;

               8.

               remarcă faptul că, începând cu 2006, Curtea de Conturi Europeană are cinci noi membri; își reafirmă speranța că va fi posibilă conceperea unei structuri mai raționale pentru CCE, înainte de următoarea extindere; solicită CCE să analizeze modelele existente, în vederea reducerii numărului total al membrilor săi; reamintește solicitarea de a se analiza propunerile de instituire a unui sistem de rotație, similar celui aplicat în cazul Consiliului guvernatorilor BCE sau a unui sistem cu un singur auditor general; solicită CCE ca, până la 30 septembrie 2008, să informeze Parlamentul cu privire la acțiunile realizate în urma acestor recomandări;

               9.

               remarcă faptul că CCE a adoptat un nou manual privind auditul de performanță și un plan pentru continuarea dezvoltării auditului informatic și pentru ajustarea organizării grupurilor de audit, în vederea reflectării impactului bugetului întocmit pe activități asupra auditării; remarcă în continuare că CCE a realizat un exercițiu de autoevaluare în cursul anului 2006, în urma căruia s-a întocmit un plan de acțiune;

               10.

               observă că acest plan de acțiune se supune unei evaluări în cadrul unei echipe internaționale de evaluatori omologi; solicită ca Președintele CCE să pună la dispoziție o informare actualizată privind desfășurarea evaluării și punerii în aplicare a planului de acțiune;

               11.

               constată, în legătură cu declarațiile de interese financiare ale membrilor, că, în conformitate cu Codul de conduită al CCE, membrii CCE prezintă o declarație privind interesele financiare și alte active (printre care acțiuni, obligațiuni convertibile și certificate de investiții, dar și proprietăți funciare și proprietăți imobiliare, precum și activitățile profesionale ale soțiilor/soților) Președintelui CCE, care garantează păstrarea lor în condiții de confidențialitate, iar aceste declarații nu se publică;

               12.

               reiterează solicitarea că, în principiu și în interesul transparenței, membrii tuturor instituțiilor Uniunii Europene să aibă obligația de a prezenta o declarație de interese financiare, care să fie accesibilă pe internet printr-un registru public; își exprimă dezamăgirea că, în pofida cererii sale de anul trecut, CCE nu a informat Parlamentul până la 30 septembrie 2007 cu privire la măsurile adecvate pe care le va lua în această privință.

      (1)  JO L 78, 15.3.2006.

      (2)  JO C 274, 15.11.2007, p. 1.

      (3)  JO C 273, 15.11.2007, p. 1.

      (4)  JO C 292, 5.12.2007, p. 1.

      (5)  JO C 274, 15.11.2007, p. 130.

      (6)  JO L 248, 16.9.2002, p. 1.